Cook Kûn-tó

Cook Kûn-tó (Cook Kûn-tó Māori-gí: Kūki 'Āirani), tī lâm Thài-pêng-iûⁿ ê 1-ê New Zealand i-lāi-tē. 1965 nî 8 goe̍h 4 hō khai-sí si̍t-si chū-tī. Hām New Zealand chi-kan ū chū-iû kiat-ha̍p ê chèng-tī koan-hē. Tē-lí seng-thài Cook Kûn-tó chi-kan hn̄g-kīn siāng chē chha 1400 km. Chit 15 ê tó pun-chò lâm-pak 2 cho͘. Lâm hit cho͘ pau-koah Aitutaki, Atiu, Mangaia, Manuae, Mauke, Mitiaro, Palmerston, Rarotonga, Takutea téng 9-ê tó. Kî-tiong Rarotonga, Mangaia, Mauke, Atiu, kap Mitiaro sī hóe-soaⁿ-tó. Chhun--ê hām pak hit cho͘ lóng-sī san-ô͘-tó. Pak ū Manihiki, Nassau, Penrhyn-tó (Tongareva, Mangarongaro), Pukapuka, Rakahanga, Suwarrow (Suvorov). (Ū bûn-hiàn chiong Palmerston kui pak hit cho͘.) Jîn-kháu Polynesia-lâng ûi-chú. Kap New Zealand ê Maori-lâng gí-giân hiat-thóng te̍k-pia̍t chhin. Keng-chè Lông-gia̍p, khin-kang-gia̍p, koan-kong-gia̍p. Khì New Zealand chò kang. Le̍k-sú James Cook chûn-tiúⁿ tī 1773 nî, 1774 nî, kap 1777 nî bat pài-hóng chin chē tó.